
ΡΟΔΟΣ – ΣΥΜΗ – ΠΑΝΟΡΜΙΤΗΣ

5 ΜΕΡΕΣ /4 ΝΥΧΤΕΣ
ΑΝΑΧΩΡΗΣΗ: 26/10/2026 - 30/10/2026

1η μέρα: ΗΡΑΚΛΕΙΟ- ΡΟΔΟΣ ΠΕΡΙΗΓΗΣΗ ΠΟΛΗΣ
Συγκέντρωση στο αεροδρόμιο Ηράκλειου και αναχώρηση για την υπέροχη Ρόδο άφιξη και αρχίζει  η ξενάγηση στη Παλιά Πόλη της Ρόδου θα θαυμάσουμε  το Παλάτι του Μεγάλου Μαγίστρου , το «Καστέλλο», ένα από τα πρώτα κτήρια που κατασκεύασαν οι ιππότες  και θα περπατήσουμε  στην διάσημη Οδό των Ιπποτών.  Θα δούμε  το Σουλεϊμανιέ τζαμί , τον  πύργο του ρολογιού  με τη  μαγευτική θέα προς στην Παλιά Πόλη. Έξω από τα τείχη της πόλης εκτείνεται η νέα πόλη, θα δούμε τα  εντυπωσιακά κτήρια που κτίστηκαν κατά την περίοδο της Ιταλικής κατοχής, όπως το Ταχυδρομείο, η Νομαρχία , το Δημαρχείο, το Εθνικό Θέατρο και η Εκκλησία του Ευαγγελισμού. Συνεχίζουμε με μια  βόλτα στο Μανδράκι, το μικρό λιμάνι με τα αγάλματα των ελαφιών,  ενώ δίπλα βρίσκεται η μαρίνα με τους Μύλους και το Φάρο του Αγίου Νικολάου. Στο νοτιότερο σημείο της πόλης θα συναντήσουμε το Ενυδρείο, η διαμόρφωση του οποίου θυμίζει θαλάσσια υπόγεια σπηλιά, όπου φιλοξενούνται θαλάσσια είδη του Αιγαίου. Εν συνεχεία  θα  επισκεφθούμε  το Ροδίνι, ένα υπέροχο πάρκο με παγώνια, τρεχούμενα νερά και μονοπάτια ανάμεσα σε πεύκα και κυπαρίσσια. Επόμενος σταθμό ο λόφος του Αγίου Στεφάνου ή Μόντε Σμιθ –η ακρόπολη της αρχαίας Ρόδου. Επιστροφή στο ξενοδοχείο μας . διανυκτέρευση.

2η μέρα:  ΡΟΔΟΣ –ΦΙΛΕΡΗΜΟΣ-ΚΟΙΛΑΔΑ ΠΕΤΑΛΟΥΔΩΝ - ΚΑΜΕΙΡΟΣ
Πρωινό και αναχώρηση για τον λόφο του Φιλερήμου, ο ψηλότερος λόφος της πόλεως της Ιαλυσού, αρχαίας πόλης – κράτους αλλά και μιας από τις σύγχρονες πόλεις του νησιού. Εκεί σε ύψος 267μ. βρίσκονται τα ερείπια της ακροπόλεως αλλά και το μοναστήρι της Παναγίας όλων των χαρίτων, χτισμένο από τους Ιππότες του Αγ. Ιωάννη κατά την παραμονή τους στο νησί. Ένα ειδυλλιακό μέρος με ήρεμη ατμόσφαιρα που παραπέμπει στη μοναστική ζωή, τίποτα δεν προδίδει τους βανδαλισμούς που υπέστη κατά την διάρκεια της Τουρκοκρατίας. Έχει αναστηλωθεί το 1935 όπου τότε φτιάχτηκε ο δρόμος του Γολγοθά, μια υπέροχη αναπαράσταση του μαρτυρίου του Ιησού. Σίγουρα η παραμονή στο λόφο θα σας μείνει αξέχαστη. Επόμενη στάση η φημισμένη κοιλάδα των Πεταλούδων, η οποία και είναι η μοναδική στην Ευρώπη, 
όπου θα έχουμε τη δυνατότητα εξερεύνησης. Πρόκειται για ένα μοναδικό φαινόμενο όπου από τον Ιούνιο μέχρι τον Σεπτέμβριο, εκατομμύρια  πεταλούδες panaxia quadripunctaria μαζεύονται στην κοιλάδα όπου μένουν έως τέλος Σεπτεμβρίου. Η κοιλάδα είναι ένας μαγευτικός χώρος με ξύλινα γεφυράκια, ρυάκια και υπέροχα ψηλά δέντρα που προσφέρουν δροσιά ακόμα και την πιο ζεστή μέρα. Παρακάτω μπορεί κανείς να βρει μια υπέροχη λιμνούλα ενώ οι ευκαιρίες για φωτογραφίες είναι αναρίθμητες σε αυτόν τον παραδεισένιο τόπο. Ο επόμενος προορισμός μας είναι η Κάμειρος, μία από τις αρχαίες πόλεις- κράτη του νησιού, όπου διάφοροι μύθοι καλύπτουν την ίδρυσή της. Αν και ήταν η μικρότερη απ’ όλες, ήταν αυτή που έκοψε πρώτη νόμισμα και ανέπτυξε εμπόριο με τους Φοίνικες. Στην Κάμειρο δίνεται η δυνατότητα να θαυμάσει ο περιηγητής μια αρχαία πόλη που έμεινε ανέγγιχτη από το χρόνο για περισσότερο από 2.000 χρόνια, αφού εγκαταλείφθηκε από τους κατοίκους της, καλύφθηκε με τον καιρό από δέντρα και ανασκάφθηκε στις αρχές του 20ού αιώνα. Επιστροφή στο ξενοδοχείο και Διανυκτέρευση. 


3η μέρα: ΝΗΣΟΣ ΣΥΜΗ-ΠΑΝΟΡΜΙΤΗΣ   
Πρόγευμα και αναχώρηση για  εκδρομή στο γραφικό νησί  Σύμη. Καθώς φτάνετε στο πανέμορφο λιμάνι της Σύμης για πρώτη φορά, είναι σαν να αντικρίζετε τη ζωγραφιά ενός Βενετσιάνικου χωριού. Καλοδιατηρημένα παραδοσιακά σπίτια το ένα δίπλα στο άλλο ενώ από πίσω τους υψώνονται οι απότομες βουνοπλαγιές. Να επισκεφθείτε το μοναστήρι του Ταξιάρχη Μιχαήλ του Πανορμίτη (έχει θαυμάσιες βυζαντινές τοιχογραφίες και ξυλόγλυπτο τέμπλο).Στη Σύμη θα απολαύσετε φοβερές παραλίες με βότσαλο όπου θα φτάσετε με μικρά καικάκια τα οποία έχουν συχνά δρομολόγια. Η Σύμη είναι το όγδοο σε μέγεθος ελληνικό νησί του συμπλέγματος των Δωδεκανήσων. Βρίσκεται περί τα 12 μίλια ΒΔ. της Ρόδου, προ του ομώνυμου μικρασιατικού κόλπου, ή κόλπου Σεμπεκί κατά τους Τούρκους, με συνολική έκταση 57,865 τ.χλμ.  Χρόνος ελεύθερος για επίσκεψη στο μοναστήρι καθώς και τα αιγαιοπελαγίτικα γραφικά σοκάκια .Επιστροφή στο ξενοδοχείο ελεύθερος χρόνος. Διανυκτέρευση  

4η μέρα: ΕΛΕΥΘΕΡΗ ΗΜΕΡΑ ΣΤΗ ΡΟΔΟ & ΠΡΟΑΙΡΕΤΙΚΗ ΕΚΔΡΟΜΗ ΣΤΗ ΧΑΛΚΗ
Πρωινό στο ξενοδοχείο και ελεύθερη ημέρα για να απολαύσετε την πόλη της Ρόδου, να περιηγηθείτε στα γραφικά σοκάκια της Παλιάς Πόλης, να κάνετε τα ψώνια σας ή να χαλαρώσετε στις όμορφες παραλίες του νησιού. Για όσους επιθυμούν, θα υπάρξει προαιρετική ολοήμερη εκδρομή στη Χάλκη ένα ιδανικό νησί για χαλάρωση και εξερεύνηση της παραδοσιακής του ζωής. Θα γνωρίσουμε το λιμάνι και το χωριό της Χάλκης, θα επισκεφθούμε την Ιερά Μονή του Αγίου Ιωάννη, ενώ θα απολαύσουμε το μπάνιο μας σε μία από τις όμορφες παραλίες του νησιού. Αργότερα, επιστροφή στη Ρόδο. Διανυκτέρευση.

5η μέρα: ΚΑΛΙΘΕΑ-ΠΑΝΑΓΙΑ ΤΣΑΜΠΙΚΑ-ΛΙΝΔΟΣ-ΗΡΑΚΛΕΙΟ - ΡΕΘΥΜΝΟ
Μετά το πρωινό ξεκινάμε για την ανατολική πλευρά του νησιού. Θα επισκεφτούμε την γραφική Καλλιθέα με τα μεσαιωνικά της λουτρά , συνεχίζουμε με επίσκεψη στην  ΙΕΡΑ ΜΟΝΗ  ΠΑΡΑΜΥΘΙΑΣ  προσκύνημα και  στη  συνέχεια  επίσκεψη  στην ιερά  ΜΟΝΗ ΠΑΝΑΓΙΑ  ΥΨΕΝΗΣ  προσκύνημα . Συνεχίζουμε στην ΠΑΝΑΓΙΑ ΤΣΑΜΠΙΚΑ. Εν συνεχεία θα επισκεφτούμε τη Λίνδο μια  πλούσια και ισχυρή αρχαία πόλη-κράτος, κάτι που αντικατοπτρίζεται μέχρι και σήμερα στην επιβλητική της ακρόπολη, σκαρφαλωμένη σε ένα πανύψηλο βράχο. Φτάνοντας κανείς στη Λίνδο σίγουρα εντυπωσιάζεται από το πανόραμα του χωριού που απλώνεται στους πρόποδες του βράχου, έναν παραδοσιακό οικισμό με κατάλευκα σπίτια, αρχοντικά, εκκλησίες και λιθόστρωτα δρομάκια. Ακολουθώντας το μονοπάτι μέσα από το χωριό καταλήγουμε στην αρχαία ακρόπολη, βυζαντινά και ιπποτικά μνημεία σε συνδυασμό με τα επιβλητικά τείχη και την υπέροχη θέα στο πέλαγος δημιουργούν ένα χώρο μαγευτικό. Η Λίνδος φημίζεται και για παραλίες με καταγάλανα νερά, οι οποίες μάλιστα διαθέτουν και υποδομές για θαλάσσια σπορ. Άφιξη για Ηράκλειο και αναχώρηση για Ρέθυμνο. 









ΤΙΜΗ ΚΑΤ ΑΤΟΜΟ: 
ΤΙΜΗ ΣΕ ΔΙΚΛΙΝΟ: 610€
ΤΙΜΗ ΣΕ ΜΟΝΟΚΛΙΝΟ: 150€


ΠΕΡΙΛΑΜΒΑΝΟΝΤΑΙ

· Αεροπορικά εισιτήρια ΗΡΑΚΛΕΙΟ-ΡΟΔΟ-ΗΡΑΚΛΕΙΟ με Aegean Airlines.
· Φόροι αεροδρομίου.
· 1 βαλίτσα 23 kg και 1 χειραποσκευή 8 kg.
· 4 διανυκτερεύσεις σε 2κλινα- 3κλινα δωμάτια σε ξενοδοχείο 3* μέσα στην πόλη στη Ρόδο.
· Πρωινό καθημερινά στο ξενοδοχείο.
· Ολοήμερη εκδρομή στη Σύμη - Πανορμίτης.
· Πούλμαν κλιματιζόμενο για τις εκδρομές και τις μεταφορές σας.
· Ασφάλεια αστικής ευθύνης.
· Συνοδός του γραφείου μας
· Ξεναγός 
· Φ.Π.Α.



ΔΕΝ ΠΕΡΙΛΑΜΒΑΝΕΤΑΙ Ο ΕΙΔΙΚΟΣ ΦΟΡΟΣ ΔΙΑΜΟΝΗΣ ΤΟΝ ΠΛΗΡΩΝΕΤΕ ΣΤΟ ΞΕΝΟΔΟΧΕΙΟ ΣΑΣ.

ΤΟ ΠΡΟΓΡΑΜΜΑ ΕΙΝΑΙ ΕΝΔΕΙΚΤΙΚΟ ΚΙ ΕΝΔΕΧΕΤΑΙ ΝΑ ΤΡΟΠΟΠΟΙΗΘΕΙ ΓΙΑ ΤΗΝ ΚΑΛΥΤΕΡΗ ΕΚΒΑΣΗ ΤΗΣ ΕΚΔΡΟΜΗΣ ΣΑΣ

